b'\n_START_ARTICLE_\nKitajski kostanj\n_START_SECTION_\nOpis\n_START_PARAGRAPH_\nKitajski kostanj je listopadno drevo, ki v vi\xc5\xa1ino dose\xc5\xbee do 20 m in ima \xc5\xa1iroko kro\xc5\xa1njo. Listi so podobni loston navadnega kostanja in v dol\xc5\xbeino dose\xc5\xbeejo med 10 in 22 cm ter v \xc5\xa1irino med 4,5 in 8 cm. Rob je nazob\xc4\x8dan. Cvetovi so od 4 do 20 cm dolge ma\xc4\x8dice. \xc5\xbdenski cvetovi se nahajajo na zgornji strani ma\xc4\x8dice, mo\xc5\xa1ki pa na spodnji. Iz oplojenih \xc5\xbeenskih cvetov se razvijejo bodi\xc4\x8daste je\xc5\xbeice, v katerih so dva ali trije u\xc5\xbeitni plodovi, ki v premeru merijo od 2 do 3 cm. Je\xc5\xbeice v premeru merijo med 4 in 8 cm._NEWLINE_Kitajski kostanj veliko gojijo za prehrano. Za pove\xc4\x8danje prirasta kostanja so doslej vzgojili \xc5\xbee ve\xc4\x8d kot 300 razli\xc4\x8dnih kultivarjev kitajskega kostanja.'